$
Reacţii adverse mai puţin frecvente (pot afecta 1 până la 10 utilizatori din 1000 de pacienţi trataţi) • Inflamaţia gâtului. • Senzaţie de agitaţie, senzaţie de dezorientare, stare de somnolenţă, somn neodihnitor, lipsă de motivaţie sau căscat mai des. • Percepţia unui gust diferit de cel obişnuit, tulburări ale atenţiei sau spasme şi mişcări involuntare ale muşchilor. • Scădere sau creştere în greutate, eructaţii, indigestie sau gastroenterită. • Inflamaţie a ficatului, care poate să producă dureri abdominale, oboseală şi colorarea pielii în galben. • Vertij, tinitus (perceperea de sunete în ureche atunci când nu există nici un sunet extern) şi dureri de urechi. • Mărirea pupilelor (centrul de culoare închisă al ochiului) sau tulburări ale vederii. • Înroşirea (congestionarea) feţei, creşterea tensiunii arteriale, senzaţia de rece la degetele mâinilor şi/ sau picioarelor, senzaţia de ameţeală (în special la ridicarea prea rapidă în picioare), bătăi rapide sau neregulate ale inimii, transpiraţii în cursul nopţii, transpiraţii reci, frisoane sau leşin. • Tulburări de ejaculare, cicluri neregulate cu sângerări abundente sau prelungite. • Reacţii alergice, tendinţă crescută de a face vânătăi, băşici sau sensibilitate la soare. • Fasciculaţii (tresăriri) ale muşchilor. • Nevoia de a urina în timpul nopţii, greutate la urinat sau incapacitate de a urina. • Scrâşnit din dinţi, deshidratare, senzaţie de cald/ frig, sete, senzaţie de constricţie a gâtului, sângerări de la nivelul nasului.